ΓΡΑΠΤΗ ΕΡΩΤΗΣΗ P-2234/00

υποβολή: Caroline Jackson (PPE-DE) προς την Επιτροπή

(28 Ιουνίου 2000)

Θέμα: Μείωση αυστριακής σύνταξης δημοσίου λόγω της καταβολής προαιρετικών εισφορών σε κρατικό συνταξιοδοτικό φορέα του Ηνωμένου Βασιλείου

Σε επιστολή μου της 9ης Νοεμβρίου 1999 προς την Επίτροπο κ. Διαμαντοπούλου, ζήτησα όπως η Επιτροπή επιλύσει ένα πολύ σοβαρό πρόβλημα που αντιμετωπίζει ο εκλογέας κ. R. J. E. Girdler. Ηπόθεσή του αφορά την αυστριακή σύνταξη δημοσίου που λαμβάνει και το γεγονός ότι η αυστριακή κυβέρνηση αγνοεί τον κανονισμό ΕΚ 574/72(1) ο οποίος, σύμφωνα με την Υπηρεσία Κοινωνικών Ασφαλίσεων του Ηνωμένου Βασιλείου, προβλέπει ότι οι προαιρετικές εισφορές που καταβλήθηκαν σε κρατικό ταμείο συντάξεων μιας χώρας δεν πρέπει να λαμβάνονταιπόψη από μια άλλη χώρα κατά τονπολογισμό της δικής της συνταξιοδοτικής οφειλής: Ο κ. Girdler κατέβαλε προαιρετικές εισφορές στο συνταξιοδοτικό καθεστώς κοινωνικών ασφαλίσεων του Ηνωμένου Βασιλείου, από τότε που επέστρεψε στο Ηνωμένο Βασίλειο από την Αυστρία, μεταξύ των ετών 1992 και 1997.

Ο κ. Girdler έχει λάβει πολυάριθμες επιστολές, πολλές από τις οποίες από το Νοέμβριο του 1999, εκ μέρους τηςπηρεσίας συντάξεων δημοσίου της Αυστρίας στις οποίεςποστηρίζεται η άποψη ότι μπορεί να μειωθεί η αυστριακή σύνταξη δημοσίου, λόγω των προαιρετικών εισφορών που έχει καταβάλει. Παρά τις διαβεβαιώσεις ότι το θέμα εξετάζεται, δεν έχω λάβει ακόμη μια ικανοποιητική απάντηση από την Επιτροπή.

Πρώτον, μπορεί η Επιτροπή να δηλώσει εάν έχει εξετάσει τα ζητήματα που θέτει η επιστολή μου της 9ης Νοεμβρίου 1999;

Δεύτερον, παραβιάζει η Αυστριακή Κυβέρνηση τον κανονισμό ΕΚ 574/72;

Τρίτον, εάν αποδειχθεί ότι η Αυστριακή Κυβέρνηση παρανομεί, τί πρόκειται να πράξει η Επιτροπή για να θεραπεύσει την κατάσταση αυτή και να διασφαλίσει ότι το ποσό σύνταξης που απώλεσε ο κ. Girdler θα του επιστραφεί εις το ακέραιο και σύμφωνα με το νόμο;

(1) ΕΕ L 74 της 27.3.1972, σελ. 1.

Απάντηση της κ. Διαμαντοπούλου εξ ονόματος της Επιτροπής

(17 Ιουλίου 2000)

Η Επιτροπή ενημερώνει την κ. βουλευτή ότι ύστερα από την παραλαβή της επιστολής της τής 9ης Νοεμβρίου 1999, απευθύνθηκε γραπτώς στις αυστριακές αρχές ζητώντας τους να εκθέσουν τις παρατηρήσεις τους σχετικά με τηνπόθεση που έθιγε η εν λόγω επιστολή. Οι αυστριακές αρχές δεν έχουν ακόμα απαντήσει αλλά ενημέρωσαν την Επιτροπή ότι θα το πράξουν σύντομα.

Όταν η Επιτροπή λάβει απάντηση από τις αυστριακές αρχές, θα εξετάσει εάν στη συγκεκριμένη περίπτωσηπήρξε παραβίαση της κοινοτικής νομοθεσίας και ειδικότερα των κανονισμών (ΕΟΚ) 1408/71 του Συμβουλίου, της 14ης Ιουνίου 1971 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας(1) και (ΕΟΚ) 574/72 του Συμβουλίου, της 21ης Μαρτίου 1972 περί του τρόπου εφαρμογής του κανονισμού(ΕΟΚ) 1408/71(2). Εάν θεωρήσει ότι όντωςπήρξε παραβίαση, τότε θα κινήσει διαδικασία παράβασης βάσει του άρθρου 226 (πρώην άρθρο 164) της συνθήκης ΕΚ.

Όσον αφορά το θέμα της αποζημίωσης για την απώλεια σύνταξης, είναι αρμοδιότητα των εθνικών δικαστηρίων να εξασφαλίσουν ότι οι εθνικές αρχές συμμορφώνονται με τις κοινοτικές διατάξεις, συμπεριλαμβανομένης της καταβολής αποζημιώσεων στους ιδιώτες.

(1) ΕΕ L 149 της 5.7.1971.

(2) ΕΕ L 74 της 27.3.1972, τελευταία ενοποιημένη έκδοση: Κανονισμός (ΕΚ) 118/97 του Συμβουλίου, της 2ας Δεκεμβρίου 1997 ΕΕ L 28 της 30.1.1997.